Up-636/02
Natisni
Opravilna št.:
Up-636/02
Datum odločitve:
25. 2. 2003
ECLI:
ECLI:SI:USRS:2003:Up.636.02
Akt:
Ustavna pritožba A. A. zoper sklep Delovnega sodišča v Celju št. Pd 70/2000 z dne 23. 8. 2002
Izrek:
Ustavna pritožba A. A. zoper sklep Delovnega sodišča v Celju št. Pd 70/2000 z dne 23. 8. 2002 se zavrže.
Evidenčni stavek:
Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
24. 10. 2002
Vrsta odločitve:
sklep
Vrsta rešitve:
zavrženje
Dokument:
US22137
Up-636/02 - 6
13. 3. 2003
SKLEP
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 25. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Delovnega sodišča v Celju št. Pd 70/2000 z dne 23. 8. 2002 se zavrže.
Obrazložitev
A.
1. Pritožnica z ustavno pritožbo izpodbija zgoraj navedeni sklep sodišča prve stopnje, s katerim je bila zavržena njena revizija zoper sodbo Višjega sodišča, ki je potrdilo odločitev sodišča prve stopnje o zavrnitvi pritožničinega zahtevka za ugotovitev, da ji delovno razmerje pri toženi stranki ni prenehalo. Navaja, da je bila revizija na prvi stopnji zavržena, ker je ni vložila po pooblaščencu odvetniku oziroma ni izkazala, da ima opravljen pravniški državni izpit. Zatrjuje kršitev 14. in 22. člena Ustave. B.
2. Po določbi 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele po izčrpanju vseh pravnih sredstev. Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Po določbi prvega odstavka 363. člena Zakona o pravdnem postopku (Uradni list RS, št. 26/99 in nasl. - ZPP) v zvezi z njegovim 373. členom je imela pritožnica zoper izpodbijani sklep sodišča prve stopnje na voljo pritožbo, ki pa je, glede na podatke, ki jih je Ustavnemu sodišču posredovalo Delovno sodišče v Celju, ni izkoristila. Iz dopisa omenjenega sodišča z dne 6. 11. 2002 namreč izhaja, da je pritožnica na to sodišče v pritožbenem roku naslovila prošnjo za podaljšanje roka za vložitev pritožbe, ki ji sodišče ni ugodilo, pritožbe pa ni vložila. Glede na navedeno pritožnica ni izkazala, da bi pred vložitvijo ustavne pritožbe izčrpala vsa pravna sredstva. Zato je bilo treba njeno ustavno pritožbo zavreči.
C.
4.Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan